Die DA sê die leier van die Vryhedisfront Plus, dr Pieter Mulder, moet herinner word rakende die “regte geskiedenis” van Suid-Afrika.
Mulder het nie gesê dat swart mense geen aanspraak het op 40% van die grondgebied van Suid-Afrika nie. Lees self sy toespraak – dis ‘n verdraaiing van wat gesê is, en nou oorheers dit die debat.
Dit sal vir my baie interessant wees om te sien of en hoe die DA, wanneer hy verkiesings gewen het in provinsies waar die meerderheid kiesers swart is, die belange van sy Afrikanerkiesers op die hart sal dra.
Ons moenie onrealistiese verwagtinge van die DA koester wanneer die aard van die demografiese samestelling van Suid-Afrika vir hulle voorskryf watter beleidstandpunte hulle moet huldig ten einde ‘n kans te staan om aan bewind te kom nie.
Soms is van hierdie klagtes pure bog – die betrokke kommentaar het voor dit verwyder is, besliste haatspraak en ander onaanvaarbare elemente, soos byvoorbeeld die roekelose omgaan met feite, bevat, maar nadat dit verwyder is, kla die “outeur” oor sy “meesterstuk” waarmee niks op aarde geskort het nie, wat verwyder is. Soms moet die kop egter saam met die outeur geskud word.
En is die sosiale nuusmedia alleen hierin? Moet die uitsaaiwese en die gedrukte media nie ook seker maak van die gehalte materiaal wat hulle dra – ook deur rubriekskrywers en veral voorkeur-rubriekskrywers nie?